CELEX: 62010TB0426
Language: el
Date: 2014-11-25 00:00:00
Title: Συνεκδικασθείσες υποθέσεις T-426/10 και T-575/10 και υπόθεση T-440/12: Διάταξη του Γενικού Δικαστηρίου της 25ης Νοεμβρίου 2014 — Moreda-Riviere Trefilerías κατά Επιτροπής (Προσφυγή ακυρώσεως – Ανταγωνισμός – Συμπράξεις – Ευρωπαϊκή αγορά του προεντεταμένου χάλυβα – Καθορισμός των τιμών, κατανομή της αγοράς και ανταλλαγή ευαίσθητων πληροφοριών εμπορικής φύσεως – Απόφαση διαπιστώνουσα παράβαση του άρθρου 101 ΣΛΕΕ – Απόφαση τροποποιούσα την αρχική απόφαση χωρίς επίπτωση στο ποσό των προστίμων που επιβλήθηκαν στην προσφεύγουσα – Έλλειψη εννόμου συμφέροντος – Προδήλως μερικώς απαράδεκτο)

2.3.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 73/30
            
         
      Διάταξη του Γενικού Δικαστηρίου της 25ης Νοεμβρίου 2014 — Moreda-Riviere Trefilerías κατά Επιτροπής
      (Συνεκδικασθείσες υποθέσεις T-426/10 και T-575/10 και υπόθεση T-440/12) (1)
      
      (Προσφυγή ακυρώσεως - Ανταγωνισμός - Συμπράξεις - Ευρωπαϊκή αγορά του προεντεταμένου χάλυβα - Καθορισμός των τιμών, κατανομή της αγοράς και ανταλλαγή ευαίσθητων πληροφοριών εμπορικής φύσεως - Απόφαση διαπιστώνουσα παράβαση του άρθρου 101 ΣΛΕΕ - Απόφαση τροποποιούσα την αρχική απόφαση χωρίς επίπτωση στο ποσό των προστίμων που επιβλήθηκαν στην προσφεύγουσα - Έλλειψη εννόμου συμφέροντος - Προδήλως μερικώς απαράδεκτο)
      (2015/C 073/40)
      Γλώσσα διαδικασίας: η ισπανική
      
         Διάδικοι
      
      
         Προσφεύγουσα: Moreda-Riviere Trefilerías, SA (Gijón, Ισπανία) (εκπρόσωποι: στις υποθέσεις T-426/10 και T-575/10, F. González Díaz και A. Tresandi Blanco και, στην υπόθεση T-440/12, αρχικά F. González Díaz και P. Herrero Prieto, στη συνέχεια F. González Díaz και A. Tresandi Blanco, δικηγόροι)
      
         Καθής: Ευρωπαϊκή Επιτροπή (εκπρόσωποι: F. Castillo de la Torre και V. Bottka καθώς και, στην υποθεση T-440/12, C. Urraca Caviedes, επικουρούμενοι, στις υποθέσεις T-426/10 και T-440/12, από τον L. Ortiz Blanco, δικηγόρο)
      
         Αντικείμενο
      
      Αιτήματα ακυρώσεως και μεταρρυθμίσεως της αποφάσεως C (2010) 4387 τελικό της Επιτροπής, της 30ής Ιουνίου 2010, σχετικά με διαδικασία εφαρμογής του άρθρου 101 ΣΛΕΕ και του άρθρου 53 της Συμφωνίας ΕΟΧ (υπόθεση COMP/38344 — Προεντεταμένος χάλυβας), που τροποποιήθηκε με την απόφαση C (2010) 6676 τελικό της Επιτροπής, της 30ής Σεπτεμβρίου 2010, και με την απόφαση C (2011) 2269 τελικό της Επιτροπής, της 4ης Απριλίου 2011, καθώς και του εγγράφου COMP/G2/DVE/nvz/79465 του Γενικού Διευθυντή Ανταγωνισμού της Επιτροπής, της 25ης Ιουλίου 2012.
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  Στην υπόθεση T-426/10, απορρίπτει ως προδήλως απαράδεκτα τα αιτήματα περί μερικής ακυρώσεως της αποφάσεως C (2010) 6676 τελικό της Επιτροπής, της 30ής Σεπτεμβρίου 2010, που τροποποιεί την απόφαση C (2010) 4387 τελικό της Επιτροπής, της 30ής Ιουνίου 2010, σχετικά με διαδικασία εφαρμογής του άρθρου 101 ΣΛΕΕ και του άρθρου 53 της Συμφωνίας για τον Ευρωπαϊκό Οικονομικό Χώρο (ΕΟΧ) (υπόθεση COMP/38344 — Προεντεταμένος χάλυβας).
               
            
                  2)
               
               
                  Στην υπόθεση T-575/10, απορρίπτει την προσφυγή ως προδήλως απαράδεκτη.
               
            
                  3)
               
               
                  Επιφυλάσσεται ως προς τους λοιπούς ισχυρισμούς και αιτήματα.
               
            
                  4)
               
               
                  Καταδικάζει την Moreda-Riviere Trefilerías, SA στα δικαστικά έξοδα τα σχετικά με τους ισχυρισμούς και τα αιτήματα που προβλήθηκαν στο πλαίσιο της υποθέσεως T-426/10 κατά της αποφάσεως C (2010) 6676 τελικό της Επιτροπής, της 30ής Σεπτεμβρίου 2010, που τροποποιεί την απόφαση C (2010) 4387 τελικό της Επιτροπής, της 30ής Ιουνίου 2010, σχετικά με διαδικασία εφαρμογής του άρθρου 101 ΣΛΕΕ και του άρθρου 53 της Συμφωνίας για τον Ευρωπαϊκό Οικονομικό Χώρο (ΕΟΧ) (υπόθεση COMP/38344 — Προεντεταμένος χάλυβας), καθώς και στα δικαστικά έξοδα στην υπόθεση T-575/10.
               
            
         (1)  EE C 317 της 20.11.2010.